Στις 10 Απριλίου 2022 διεξήχθη **δημοψήφισμα στο Μεξικό**, για την ανάκληση της θητείας του Προέδρου Αντρές Μανουέλ Λόπες Ομπραδόρ. Η συντριπτική πλειοψηφία, το 93,45%, ψήφισαν ότι προτιμούν να παραμείνει ο Πρόεδρος Αντρές Μανουέλ Λόπες Ομπραδόρ στην Προεδρία της Δημοκρατίας. 

Το δημοψήφισμα προτάθηκε από τον ίδιο τον Πρόεδρο Αντρές Μανουέλ Λόπες Ομπραδόρ, επειδή στην προεκλογική του εκστρατεία υποσχέθηκε ότι ανά διετία θα ζητά την ψήφο εμπιστοσύνης του λαού.

Οι εκλογείς κλήθηκαν να απαντήσουν στην ερώτηση: «*Συμφωνείτε ότι ο Αντρές Μανουέλ Λόπες Ομπραδόρ, ο Πρόεδρος των Ηνωμένων Μεξικανικών Πολιτειών, πρέπει να διακόψει τη θητεία του λόγω μη εμπιστοσύνης ή να παραμείνει στην Προεδρία της Δημοκρατίας μέχρι τη λήξη της περιόδου*;». Οι δυνατές απαντήσεις ήταν δύο:

* Να ανακληθεί η θητεία του λόγω μη εμπιστοσύνης (ΝΑΙ)
* Να παραμείνει στην Προεδρία (ΟΧΙ)

Δικαίωμα ψήφου είχαν όλοι οι πολίτες του Μεξικού, ηλικίας άνω των 18 ετών. Οι κάλπες άνοιξαν από τις 8 το πρωί μέχρι τις 6 το απόγευμα. 

Η προσέλευση ήταν πολύ μικρή, 17,8%.

Ιστορικό
--------

Ο Πρόεδρος Αντρές Μανουέλ Ομπραδόρ ζήτησε την ψήφο εμπιστοσύνης του λαού.Περίπτερο για τη συλλογή υπογραφών. Νοέμβριος 2021
### Προεκλογικές υποσχέσεις

Στις Μεξικανικές προεδρικές εκλογές του Ιουλίου του 2018 ο Αντρές Μανουέλ Λόπες Ομπραδόρ εξελέγη Πρόεδρος του Μεξικού με το 54,71% των ψήφων. Ήταν μία συντριπτική νίκη για το κόμμα ΜΟΡΕΝΑ και τη συμμαχία *Μαζί Γράφουμε Ιστορία*, η οποία κατάφερε προβάδισμα 31 μονάδων από τη συμμαχία *Για το Μεξικό στο Μέτωπο*. Στην προεκλογική του εκστρατεία ο Ομπραδόρ έδειξε ότι δεν είναι ένας *«αφερέγγυος φιλόδοξος*» υποψήφιος. Υποσχέθηκε ότι «*στη δημοκρατία, ο λαός ανεβάζει και ο λαός κατεβάζει*» και ότι θα ζητά την άδεια του λαού για τη συνέχιση της προεδρικής θητείας του ανά διετία. Τον Μάρτιο του 2019 επιβεβαίωσε ότι θα υλοποιήσει την υπόσχεσή του και ότι θα προκηρυχτεί δημοψήφισμα για τη συνέχιση της θητείας του, το οποίο αρχικά προγραμματίστηκε για το 2021.

### Συνταγματικές τροποποιήσεις

Στην κάλπη, στις 10 Απριλίου 2022
Τον Οκτώβριο του 2019 η Μεξικανική Γερουσία ενέκρινε τις συνταγματικές τροποποιήσεις που θα επέτρεπαν το δημοψήφισμα ανάκλησης της προεδρικής θητείας με 98 ψήφους Υπέρ, 22 Κατά και 1 αποχή. Ένα μήνα μετά, τον Νοέμβριο του 2019, η Βουλή έκανε το ίδιο με 372 ψήφους Υπέρ και 75 ψήφους Κατά. Η απόφαση εγκρίθηκε από τις κυβερνήσεις των 17 από τις 32 πολιτείες, και δημοσιεύτηκε στην Επίσημη Εφημερίδα της Ομοσπονδίας τον Δεκέμβριο του 2019.

### Συλλογή υπογραφών

Την 1η Νοεμβρίου 2021 οι ομάδες πολιτών άρχισαν να συγκεντρώνουν υπογραφές εκλογέων για να γίνει το δημοψήφισμα ανάκλησης της προεδρικής θητείας του Αντρές Μανουέλ Λόπες Ομπραδόρ. Όταν ολοκληρώθηκε η περίοδος συλλογής υπογραφών, στις 25 Δεκεμβρίου 2021, είχαν συγκεντρωθεί γύρω στα 9 εκατομμύρια υπογραφές, οι οποίες προσκομίστηκαν στα γραφεία του Μεξικανικού Εθνικού Ιδρύματος Εκλογών μέσα σε κουτιά. Την επόμενη ημέρα, στις 26 Δεκεμβρίου, άρχισε η διαδικασία ελέγχου των υπογραφών. Στις 28 Ιανουαρίου 2022 ανακοινώθηκε ότι οι επικυρωμένες υπογραφές έφτασαν τις 3,4 εκατομμύρια, δηλαδή πέρασαν το όριο των 2,7 εκατομμυρίων που απαιτούνταν για την προκήρυξη του δημοψηφίσματος (3% του εκλογικού σώματος). Συνεπώς, το δημοψήφισμα προκηρύχθηκε για τις 10 Απριλίου 2022.

Η προσέλευση στο δημοψήφισμα

Αποτελέσματα
------------

Αποτελέσματα του δημοψηφίσματος| Απάντηση | Ψήφοι | % |
| --- | --- | --- |
| ΝαιY NAI | 1.063.209 | 6,55 |
| Red XN OXI | 15.159.323 | 93,45 |
| Σύνολο | 16.222.532 | 100 |
|  |
| Έγκυρα ψηφοδέλτια | 16.222.532 | 98,30 |
| Άκυρα/κενά ψηφοδέλτια | 280.104 | 1,70 |
| Ψήφισαν | 16.502.636 | 100 |
| Εγγεγραμμένοι ψηφοφόροι / προσέλευση | 92.823.216 | 17,78 |
| Πηγή: ΕΙΕ |

Παραπομπές
----------

1. ↑  Facebook· Twitter· options, Show more sharing· Facebook· Twitter· Email· URLCopied!, Copy Link· Print (5 Φεβρουαρίου 2022). «México: Autoridad electoral aprueba convocatoria para revocación de mandato». *Los Angeles Times en Español* (στα Ισπανικά). Ανακτήθηκε στις 10 Απριλίου 2022.
2. ↑  «Μεξικό-δημοψήφισμα: Να μείνει ή να φύγει ο πρόεδρος;». *Insider*. Ανακτήθηκε στις 10 Απριλίου 2022.
3. ↑  IEFIMERIDA.GR, NEWSROOM (10 Απριλίου 2022). «Μεξικό: Άνοιξαν οι κάλπες για το δημοψήφισμα -Να μείνει ή να φύγει ο πρόεδρος;». *iefimerida.gr*. Ανακτήθηκε στις 10 Απριλίου 2022.
4. ↑  «CONVOCATORIA PARA EL PROCESO DE REVOCACIÓN DE MANDATO DEL PRESIDENTE DE LA REPÚBLICA ELECTO PARA EL PERIODO CONSTITUCIONAL 2018-2024» (PDF). 4 Φεβρουαρίου 2022.
5. ↑  «Conteo rápido del INE da victoria a Andrés Manuel López Obrador». *El Universal* (στα Ισπανικά). 1 Ιουλίου 2018. Ανακτήθηκε στις 10 Απριλίου 2022.
6. ↑  «"El pueblo pone, el pueblo quita": AMLO propone revocación de mandato». *RegeneraciónMX* (στα Ισπανικά). 2 Απριλίου 2018. Ανακτήθηκε στις 10 Απριλίου 2022.
7. ↑  «AMLO rechaza buscar reelección en México y se compromete a referendo revocatorio». *RFI*. 19 Μαρτίου 2019. Ανακτήθηκε στις 10 Απριλίου 2022.
8. ↑  «Senado aprueba Revocación de Mandato; "huele a reelección", acusan panistas». *ADNPolítico* (στα Ισπανικά). 15 Οκτωβρίου 2019. Ανακτήθηκε στις 10 Απριλίου 2022.
9. ↑  «"El pueblo pone, el pueblo quita": el Congreso aprueba la revocación de mandato». *ADNPolítico* (στα Ισπανικά). 6 Νοεμβρίου 2019. Ανακτήθηκε στις 10 Απριλίου 2022.
10. ↑  «Publican en el DOF disposiciones sobre consulta popular y revocación de mandato». *El Financiero* (στα Ισπανικά). Ανακτήθηκε στις 10 Απριλίου 2022.
11. ↑  «Inicia INE registro de promoventes para la Revocación de Mandato». *Central Electoral* (στα Ισπανικά). 1 Οκτωβρίου 2021. Ανακτήθηκε στις 10 Απριλίου 2022.
12. ↑  «AMLO. Llegan al INE 3 millones de firmas para revocación de mandato en último día de recepción». *El Universal* (στα Ισπανικά). 25 Δεκεμβρίου 2021. Ανακτήθηκε στις 10 Απριλίου 2022.
13. ↑  «Inicia verificación para detectar firmas irregulares o duplicadas». *www.milenio.com* (στα Ισπανικά). Ανακτήθηκε στις 10 Απριλίου 2022.
14. ↑  «INE cierra informe para revocación con 3.4 millones de firmas válidas». *www.milenio.com* (στα Ισπανικά). Ανακτήθηκε στις 10 Απριλίου 2022.
15. ↑  «El INE dejará de revisar las firmas pendientes en apoyo a la revocación». *ADNPolítico* (στα Ισπανικά). 26 Ιανουαρίου 2022. Ανακτήθηκε στις 10 Απριλίου 2022.
16. ↑  «Resultados de la Revocación de Mandato 2022». *computosrm2022.ine.mx* (στα Αγγλικά). Ανακτήθηκε στις 12 Απριλίου 2022.